42. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α3/οίκ. 10693 της 13/20 Οκτ. 1977 (ΦΕΚ Β' 1043) Περί της λειτουργίας των Επιστημονικών Συμβουλίων και της διαδικασίας επιλογής ιατρικού προσωπικού των Νοσηλευτικών Ιδρυμάτων (2592/53). Έχοντες υπ' όψει τας διατάξεις: α)της παρ. 1 του άρθρου 2 του Ν.Δ. 40/1974, περί καταργήσεως και συμπληρώσεως διατάξεών τινων του Ν.Δ. 1345/1973 "περί προσλήψεως ιατρικού προσωπικού εις δημοσίας υπηρεσίας και Ν.Π.Δ.Δ. και άλλων τινων διατάξεων". β)Του άρθρ. 7 του Ν. 699/77 "περί συνθέσεως των Διοικητικών Συμβουλίων των Νοσηλευτικών Ιδρυμάτων Ν.Δ. 2592/53 και ρυθμίσεως συναφών θεμάτων, αποφασίζομεν: Καθορίζομεν τα της λειτουργίας των επιστημονικών Συμβουλίων και την διαδικασίαν επιλογής του Ιατρικού Προσωπικού (Ιατρών και Οδοντιάτρων) δια την πλήρωσιν των αντιστοίχων θέσεων των Νοσηλευτικών Ιδρυμάτων Ν.Δ. 2592/53 ως κάτωθι: 1.Προκήρυξις α)Δια την τακτικήν πλήρωσιν των θέσεων Ιατρών και Οδοντιάτρων των Νοσηλευτικών Ιδρυμάτων Ν.Δ. 2592/1953 προκηρύσσεται, δια αποφάσεως του Διοικητικού Συμβουλίου του οικείου Νοσοκομείου, διαγωνισμός εξ (6) μήνας προ της λήξεως της θητείας του κατέχοντος την θέσιν ή εντός μηνός αφ' ης κενωθεί ή συσταθεί η θέσις. β)Περίληψις της προκηρύξεως δημοσιεύεται δις δια δύο ημερησίων εφημερίδων των Αθηνών και προκειμένου περί Νοσοκομείων αρμοδιότητος, του Περιφερειακού Επιστημονικού Συμβουλίου και της Θεσ/νίκης ως και δια δύο ημερησίων τοπικών εφημερίδων και του Δελτίου του Πανελληνίου Ιατρικού Συλλόγου. Εάν δεν εκδίδωνται τοπικαί ημερήσιαι εφημερίδες αντ' αυτών ή περίληψις δημοσιεύεται άπαξ δια δύο τοπικών εκδιδομένων εβδομαδιαίως ή ανά δεκαπενθήμερον εφ' όσον εκδίδονται τοιαύται. γ)Η περίληψις της προκηρύξεως αποστέλλεται προς δημοσίευσιν εις τας εφημερίδας ταυταρίθμως και την αυτήν ημερομηνίαν και κοινοποιείται απαραιτήτως εις τον Πανελλήνιον Ιατρικόν Σύλλογον εάν πρόκειται περί θέσεων ιατρών και τον Πανελλήνιον Οδοντιατρικό Σύλλογον εάν πρόκειται περί οδοντιάτρων, τον αντίστοιχον Τοπικόν Σύλλογον και εις την οικείαν έδραν των Ιατρικών Σχολών. Σελ. 134,10(γ) Τεύχος 738 - Σελ. 50 Αι δύο δημοσιεύσεις δια των ημερησίων εφημερίδων δέον να μη απέχουν μεταξύ των περισσότερον των δέκα ημερών, εις την επικεφαλίδα των δε φέρουν τον χαρακτηρισμόν η μεν πρώτη "ΠΡΩΤΗ ΔΗΜΟΣΙΕΥΣΙΣ" η δε δευτέρα "ΔΕΥΤΕΡΑ και ΤΕΛΕΥΤΑΙΑ ΔΗΜΟΣΙΕΥΣΙΣ". "δ.Στην δημοσιευομένη περίληψη της προκηρύξεως αναφέρονται: αα)Οι προς πλήρωση θέσεις ββ)Η χρονολογία ενάρξεως και λήξεως της προθεσμίας υποβολής αιτήσεως και δικαιολογητικών, και γγ)Η υπηρεσία στην οποία υποβάλλονται οι αιτήσεις και τα δικαιολογητικά, καθώς και ο αριθμός τηλεφώνου στον οποίο οι ενδιαφερόμενοι μπορούν να ζητήσουν σχετικές πληροφορίες". Η περίπτ. δ αντικαταστάθηκε ως άνω από την απόφαση αριθ. Α3/οίκ. 11455/23 Αυγ. - 20 Σεπτ. 1979 (ΦΕΚ Β' 829). 2.Υποβολή δικαιολογητικών. α)Αι αιτήσεις των υποψηφίων δια διορισμόν εις τας προκηρυσσομένας θέσεις υποβάλλονται μετά των κατά νόμον δικαιολογητικών και υπογεγραμμένου υπό του υποψηφίου βιογραφικού σημειώματος εις 8πλούν εις την Γραμματείαν του οικείου Νοσοκομείου εντός ανατρεπτικής προθεσμίας, η οποία αρχίζει από την πρώτην δημοσίευσιν και λήγει την τριακοστήν (30) ημέραν από της τελευταίας δημοσιεύσεως της προκηρύξεως εις τον ημερήσιον τύπον των Αθηνών ή της Θεσσαλονίκης προκειμένου περί θέσεων αρμοδιότητος περιφερειακού επιστημονικού Συμβουλίου. Με την απόφαση αριθ. Α3/οίκ. 13471 της 8/29 Δεκ. 1978 (ΦΕΚ Β' 1138) η προθεσμία υποβολής των αιτήσεων των υποψηφίων λήγει την 60ή ημέρα από την τελευταία δημοσίευση της προκήρυξης. 34.Β.α.42 Νοσηλευτικά Ιδρύματα β)Οι υποψήφιοι δια την πλήρωσιν θέσεως Δ/ντού ή Επιμελητού υποβάλλουν και πιστοποιητικόν προϋπηρεσίας εις το Νοσοκομείον εφ' όσον κέκτηται τοιαύτην το οποίον υπογράφεται υπό του προέδρου του Δ.Σ. του Νοσοκομείου και εις το οποίον αναγράφεται ο αριθμός των κλινών της Κλινικής την οποίαν ο υποψήφιος διηύθυνε ή εις την οποίαν υπηρέτησεν, ή κίνησις αυτής και των αντιστοίχων εξωτερικών Ιατρείων, ο μέσος χρόνος παραμονής των ασθενών, το είδος και ο αριθμός των επεμβάσεων προκειμένου περί χειρουργικών κλινικών ή αι διενεργηθείσαι παρακλινικαί εξετάσεις προκειμένου περί εργαστηρίων, γενόμεναι υπό του υποψηφίου κατά το τελευταίον έτος της υπηρεσίας του. γ)το Νοσοκομείο συντάσσει βάσει των υποβληθέντων δικαιολογητικών σημείωμα περί των προσόντων του υποψηφίου το οποίον υπογράφεται υπό του συντάκτου και θεωρείται υπό του Διοικητικού Διευθυντού (ως το σχετικόν υπόδειγμα). δ)Δικαιολογητικά εκροθέσμως υποβαλλόμενα δεν λαμβάνονται υπ' όψιν και επιστρέφονται εις τον ενδιαφερόμενον. ε)Αι αιτήσεις των υποψηφίων μετά των δικαιολογητικών και των συνταχθέντων υπό του Νοσοκομείου σημειωμάτων διαβιβάζονται εντός δέκα ημερών εις το οικείον Επιστημονικόν Συμβούλιον δι' εγγράφου του Ιδρύματος εις το οποίον σημειούται η ημερομηνία δημοσιεύσεως της προκηρύξεως και η τοιαύτη λήξεως της προθεσμίας υποβολής των δικαιολογητικών. 3.Έλεγχος δικαιολογητικών. α)Τα διαβιβαζόμενα υπό του Νοσοκομείου δικαιολογητικά ελέγχονται υπό της Γραμματείας του Επιστημονικού Συμβουλίου ως προς την τυπικήν των πληρότητα και την ακρίβειαν των αναφερομένων εις το σημείωμα προσόντων του υποψηφίου. β)Εάν διαπιστωθή ότι τα δικαιολογητικά είναι ελλειπή ή ότι δεν απεδόθησαν καλώς υπό της Γραμματείας του Νοσοκομείου εις το σχετικόν σημείωμα, εις την στήλην "ΠΑΡΑΤΗΡΗΣΕΙΣ" γίνεται ειδική μνεία περί της διαπιστωθείσης ελλείψεως. Το σημείωμα υπογράφεται υπό του αρμοδίου υπαλλήλου και θεωρείται υπό του Γενικού Εισηγητού του Συμβουλίου. 4.Κατάρτισις ημερησίας διατάξεως. Η Γραμματεία του Επιστημονικού Συμβουλίου εντός δέκα (10) ημερών από της περιελεύσεως εις αυτήν των δικαιολογητικών, συντάσσει πίνακα εις τον οποίον σημειούνται αι προς πλήρωσιν θέσεις κατά Νοσοκομείον και το ονοματεπώνυμον των υποψηφίων δι' εκάστην θέσιν κατά σειράν υποβολής της αιτήσεως αναφερομένης και της ημερομηνίας λήξεως της προς τούτο προθεσμίας και θέτει αυτόν υπόψιν της Γεν. Δ/νσεως Υγιεινής. Η Γεν. Δ/νσις Υγιεινής ορίζει εις ποίαν συνεδρίαν του Συμβουλίου θα αχθούν προς συζήτησιν τα θέματα του πίνακος, δυναμένη να κατανείμη ταύτα εις πλείονας της μιας συνεδρίας αυτού και καταρτίζει την ημερησίαν διάταξιν των θεμάτων εκάστης συνεδρίας. Αντίγραφον της ημερησίας διατάξεως εκάστης συνεδρίας αποστέλλεται δώδεκα (12) τουλάχιστον ημέρας προ αυτής εις τον πρόεδρον της κατά την επομένην παράγραφον αντιστοίχου Επιτροπής κληρώσεως. 5.Κλήρωσις μελών. α)Η εκάστοτε κλήρωσις δια την ανάδειξιν των κατά τας διατάξεις του άρθρου 7 παρ. 3 του Νόμου 699/77 εναλλασσομένων μελών των Επιστημονικών Συμβουλίων, ενεργείται υπό ειδικής Επιτροπής συγκροτουμένης δι' έκαστον Συμβούλιον ως κάτωθι: Α'. Κεντρικόν Επιστημονικόν Συμβούλιον. Εκ των 1)Γενικού Δ/ντού Υγιεινής ως Προέδρου αναπληρουμένου υπό του νομίμου αναπληρωτού του και τούτου κωλυομένου ή απουσιάζοντος υπό υπαλλήλου επί βαθμώ 3ω-2ω της Γενικής Δ/νσεως Υγιεινής, υπ' αυτού εκάστοτε οριζομένου. 2)Προέδρου του Πανελληνίου Ιατρικού Συλλόγου ή του υπ' αυτού εκάστοτε οριζομένου εκπροσώπου του και 3)του προϊσταμένου της Γραμματείας του Επιστημονικού Συμβουλίου και τούτου κωλυομένου ή απουσιάζοντος από υπαλλήλου 3ου-2ου βαθμού οριζομένου υπό του Προέδρου της Επιτροπής. Β'. Περιφερειακόν Επιστημονικόν Συμβούλιον Εκ των 1)Δ/ντού της Δ/νσεως Υγιεινής της Νομαρχίας Θεσ/νίκης ή υπαλλήλου της Δ/νσεως ταύτης υπ' αυτού εκάστοτε οριζομένου ως προέδρου 2)Εκπροσώπου του Κοσμήτορος της Ιατρικής Σχολής Θεσ/νίκης υπ' αυτού εκάστοτε οριζομένου και 3)Προέδρου του Ιατρικού Συλλόγου Θεσ/νίκης ή εκπροσώπου υπ' αυτού οριζομένου. β)Καθήκοντα Γραμματέως εκάστης Επιτροπής εκτελεί ο Γραμματεύς του οικείου Επιστημονικού Συμβουλίου. γ)Ο Πρόεδρος της Επιτροπής μετά την λήψιν κατά την προηγουμένην παράγραφον 4, του αντιγράφου της Ημερησίας Διατάξεως εκάστης Συνεδρίας του Συμβουλίου συγκαλεί την επιτροπήν (10) δέκα ημέρας προ της συνεδρίας δια την διενέργειαν της κληρώσεως. δ)Η κλήρωσις διενεργείται μεταξύ όλων των προσώπων τα οποία περιλαμβάνονται εις τους καταρτιζομένους κατά τας διατάξεις της παρ. 3 του άρθρου 7 του Νόμου 699/77 πίνακας, εκ των οποίων αναδεικνύονται αντιστοίχως και τα αναπληρωματικά μέλη του Συμβουλίου. ε)Η ανάδειξις των μελών μετά των αναπληρωτών των γίνεται κεχωρισμένως και κατά σειράν δα τους (1) Καθηγητάς, (2) Εκτάκτους εντεταλμένους ή μονίμου Επικουρικούς Καθηγητάς, (3) Υφηγητάς εντεταλμένους ή μη και (4) Ιατρούς Δ/ντάς Νοσηλευτικών Ιδρυμάτων. στ)Μετά την κλήρωσιν συντάσσεται πρακτικόν εις το οποίον αναγράφονται κατά την ανωτέρω σειράν το ονοματεπώνυμον των αναδειχθέντων τακτικών και αντιστοίχων αναπληρωματικών μελών, το οποίον υπογράφεται υφ' όλων των μελών της Επιτροπής και του Γραμματέως αυτής. (Μετά τη σελ. 134,10(γ) Σελ. 134,101 Τεύχος 738 - Σελ. 51 Νοσηλευτικά Ιδρύματα 34.Β.α.42 6.Σύγκλησις Συμβουλίου. α)Αντίγραφον του πρακτικού κληρώσεως των μελών του Συμβουλίου μετ' αντιγράφου της ημερησίας διατάξεως της ορισθείσης συνεδρίας αποστέλλεται εντός δύο ημερών από της κληρώσεως εις τον κληρωθέντα Καθηγητήν, ο οποίος υπό την κατά νόμον ιδιότητά του ως Προέδρου του Συμβουλίου συγκαλεί αυτό δια την ορισθείσαν υπό της υπηρεσίας ημερομηνίαν δι’ ατομικών προσκλήσεων αποστελλομένων προς τα μέλη, πέντε (5) τουλάχιστον ημέρας πρό της συνεδρίας. β)Εις τα μέλη του Συμβουλίου αποστέλλεται αντίγραφον της ημερησίας διατάξεως, το σημείωμα περί των προσόντων του υποψηφίου και το βιογραφικόν του σημείωμα: γ)Το Συμβούλιον συνέρχεται τακτικώς την 1ην και 3ην Παρασκευήν εκάστου μηνός και εκτάκτως οσάκις παρίσταται ανάγκη, εις ημερομηνίαν οριζομένην υπό της υπηρεσίας. δ)Δια πάντα τα λοιπά θέματα αρμοδιότητος των Συμβουλίων, εκτός της κρίσεως υποψηφίων το Συμβούλιον συνέρχεται ως ο νόμος ορίζει υπό την κατά την τελευταίαν κλήρωσιν αναδειχθείσαν σύνθεσιν αυτού. 7.Γενικοί Εισηγηταί Συμβουλίων και καθήκοντα αυτών. α)Εις έκαστον Συμβούλιον ορίζεται δι' αποφάσεως ημών Γενικός Εισηγητής ο οποίος προΐσταται και της Γραμματείας αυτού. β)Τα καθήκοντα των Γενικών Εισηγητών συνίστανται εις την ενημέρωσιν των μελών του Συμβουλίου επί των συζητουμένων θεμάτων και εις την εισήγησιν περί της αξιολογικής κατατάξεως των υποψηφίων βάσει των προσόντων αυτών. Βλ. και Απ.Α3/οίκ. 4619/1979 κατωτ. αριθ. 45. 8.Ειδικός Εισηγητής. α)Ο κατά τας διατάξεις του εδαφ. 2 της παραγρ. 4 του άρθρου 7 του Νόμου 699/77 Ειδικός Εισηγητής επί θεμάτων της ημερησίας διατάξεως δια τα οποία δεν έχει αναδειχθεί εις την σύνθεσιν του Συμβουλίου μέλος αντιστοίχου ειδικότητος, ορίζεται κατά την επομένην διαδικασίαν: Εν συνεχεία της πληρώσεως των τακτικών και αναπληρωματικών μελών του Συμβουλίου υπό της αυτής Επιτροπής διενεργείται κλήρωσις δια την ιδιότητα του Ειδικού Εισηγητού. Ήτοι, εάν ούτος θα είναι Καθηγητής ή Επίκουρος Καθηγητής ή Υφηγητής ή Ιατρός Διευθυντής Νοσηλευτικού Ιδρύματος. Αφού ούτω καθορισθεί η ιδιότης του Ειδ. Εισηγητού, ορίζεται ως τοιούτος ο εκ των απομεινάντων εις τον οικείον πίνακα, μετά την ανάδειξιν των μελών, κεκτημένος την αντίστοιχον ειδικότητα, ή εν ελλείψει τοιούτου την συναφή ειδικότητα. Σελ. 134,102 Εάν εις τον οικείον πίνακα περιλαμβάνονται πλείονες του ενός κεκτημένοι την αντίστοιχον ειδικότητα ή εν ελλείψει την συναφή τοιαύτην διενεργείται νέα μεταξύ των κλήρωσις δια την ανάδειξιν του Ειδ. Εισηγητού. Εάν ουδείς εκ των περιλαμβανομένων εις τον οικείον πίνακα κέκτηται την αντίστοιχον ή συναφή ειδικότητα καλείται ως ειδικός Εισηγητής ο Καθηγητής της έδρας της ειδικότητος. Εν περιπτώσει υπάρξεως πλειόνων Καθηγητών διενεργείται κλήρωσις μεταξύ των. Επί μη υπάρξεως Καθηγητού καλείται υπό του Προέδρου του Συμβουλίου απευθείας Υφηγητής της ειδικότητος. β)Ο Ειδικός Εισηγητής καλείται εις την συνεδρίαν δι' ειδικής προσκλήσεως του Προέδρου αποστελλομένην εις αυτόν τουλάχιστον πέντε ημέρας ενωρίτερον, εις την οποίαν αναγράφονται και τα θέματα επί των οποίων ορίζεται εισηγητής. Μετά της προσκλήσεως αποστέλλεται και ο πλήρης φάκελλος των δικαιολογητικών επί εκάστου θέματος. γ)Εάν ο ειδικός εισηγητής καίτοι νομίμως κληθείς δεν προσέλθει εις την συνεδρίαν, εφ' όσον ο υποψήφιος είναι μοναδικός δια την πλήρωσιν της κρινομένης θέσεως το θέμα συζητείται και λαμβάνεται απόφασις, εάν οι υποψήφιοι είναι περισσότεροι του ενός αναβάλλεται δια την επομένην συνεδρίαν και εν περιπτώσει μη προσελεύσεως και πάλιν αυτού λαμβάνεται απόφασις. δ)Έκαστος ειδικός εισηγητής εισέρχεται εις την αίθουσαν της συνεδρίας του Συμβουλίου μετά πρόσκλησιν του Προέδρου δια του Γραμματέως και αποχωρεί ευθύς μετά την εισήγησίν του. Ο ειδικός εισηγητής δεν παρίσταται κατά την λήψιν αποφάσεως. Βλ. και Απ.Α3/οίκ. 4619/1979 κατωτ. αριθ. 45. 34.Β.α.42 Νοσηλευτικά Ιδρύματα 9.Κωλύματα Μελών. Σχέσις γάμου ή δεσμός συγγενείας εξ αίματος ή εξ αγχιστείας μέχρι και 4ου βαθμού ή υπηρεσιακή σχέσις λήξασα έστω και προ εξαμήνου, μετά κρινομένου υποψηφίου ιατρού αποτελούν κώλυμα δια παν μέλος του Συμβουλίου. Το μέλος δι' ο συντρέχει το κώλυμα εξαιρείται της κρίσεως όλων των υποψηφίων δια την κατάληψιν της αντιστοίχου θέσεως. Το κώλυμα υποχρεούται να δηλώσει το μέλος προς τον Πρόεδρο του Συμβουλίου. Εις αναπλήρωσιν του κωλυομένου καλείται υπό του Προέδρου το αναπληρωματικόν αυτού μέλος το οποίον συμμετέχει εις την συνεδρίαν μόνον δια  την κρίσιν πληρώσεως της θέσεως δι' ην εξηρέθη το αναπληρούμενον μέλος. Εν περιπτώσει συνδρομής του κωλύματος και δια το αναπληρωματικόν μέλος το Συμβούλιον αποφασίζει υπό μειωμένην σύνθεσιν. 10.Κρίσις ιατρών α)Το Επιστημονικόν Συμβούλιον κατόπιν εισηγήσεως του τακτικού εισηγητού και του τυχόν ειδικού κρίνει κατά περίπτωσιν τους υποψηφίους ιατρούς και αξιολογεί τα εν γένει προσόντα αυτών, τους επιστημονικούς τίτλους, τας εργασίας, την προϋπηρεσίαν, και το ήθος και καταρτίζει πίνακα εκ των τριών επικρατεστέρων κατά σειράν επιτυχίας. "Η εισήγηση του μέλους του Συμβουλίου ή του ειδικού εισηγητού, της αντίστοιχης ειδικότητας του κρινομένου θέματος, θα είναι έγγραφη και οποιαδήποτε τυχόν ιδιαίτερη γνώμη των λοιπών μελών του Συμβουλίου θα υπαγορεύεται στο Γραμματέα κατά τον χρόνο και μόνο της συζητήσεως του θέματος, δύναται δε και να μονογράφεται από τον εκφέροντα την ιδιαίτερη αυτή γνώμη". β)Οι τρεις προκρινόμενοι ως επικρατέστεροι ιατροί κατατάσσονται εις τον πίνακα κατά αξιολογικήν μεταξύ των σειράν ως πρώτος, δεύτερος και τρίτος. γ)Η υπό του Επιστημονικού Συμβουλίου κατάταξις καθορίζεται δια φανεράς ψηφοφορίας ήτις διενεργείται κεχωρισμένως δι' εκάστην θέσιν. Έκαστον μέλος του Συμβουλίου ψηφίζει ένα μόνον ιατρόν δι' εκάστην θέσιν εις την σειράν επιτυχίας. Εις περίπτωσιν ισοψηφίας υπερισχύει η ψήφος του Προέδρου του Συμβουλίου. δ)Ο καταρτιζόμενος πίναξ επιτυχίας ισχύει επί εν έτος από της κρίσεως των υποψηφίων υπό του Επιστημονικού Συμβουλίου. Η παρ. 10 είχε αντικατασταθεί από την Α3/ οίκ.6693/12 Μαΐου - 9 Ιουν. 1980 (ΦΕΚ Β' 522) απόφ. Υπ. Κοιν. Υπηρεσιών. Στη συνέχεια η Α3/οίκ.6693/80 καταργήθηκε από την Α3/ οίκ.8879/27 Ιουν. - 8 Ιουλ. 1980 (ΦΕΚ Β' 633) η οποία επανέφερε σε ισχύ την παρ. 10 της Α3/οίκ.10693/13.10.77. Κατά την συζήτησιν των θεμάτων και την λήψιν αποφάσεως τηρούνται υπό του Γραμματέως του Συμβουλίου λεπτομερή πρακτικά, τα οποία επικυρώνονται αυθημερόν. "Τα πρακτικά, μετά την καθαρογραφή τους, θα υπογράφονται μόνο από τον Πρόεδρο και τον Γραμματέα του Συμβουλίου. Πάσα προγενεστέρα απόφασίς μας ρυθμίζουσα άλλως τα θέματα της παρούσης, καταργείται. Η άνω απόφαση συμπληρώθηκε με το μέσα  σε " " κείμενο από την απόφαση αριθ. Α3/οίκ. 13471 της 8/29 Δεκ. 1978 (ΦΕΚ Β' 1138). Επίσης συμπληρώθηκε από την απόφαση αριθ. Α4/Οίκ.180/20-30 Ιαν. 1981 (κατωτ. αριθ. 48). (Αντί για τη σελ. 134, 11(β) Σελ. 134,11(γ) Τεύχος 779 - Σελ. 17 Νοσηλευτικά Ιδρύματα 34.Β.α.42 